**Sherine Sayed Mohamed Abdel-Wahab** (araabia keeles *شيرين سيد محمد عبد الوهاب*, sündinud 8. oktoobril 1980 Kairos), esinejanimega **Sherine**, on Egiptuse laulja, näitleja, saatejuht ja endine kohtunik telesaates "The Voice: Ahla Sawt".

Elukäik
-------

Sherine on sündinud 8. oktoobril 1980 Kairos Egiptuses.

Ta hakkas laulmist harjutama üheksa-aastaselt. Ande avastas tema muusikaõpetaja, kes veenis tüdruku vanemaid, et nad paneksid lapse Kairo Ooperimajja laulma. Seal kohtus tüdruk Selim Sahabiga, kuulsa Egiptuse klassikalise muusika dirigendiga, kes oli vaimustunud Sherine'i lauluvõimetest. Kuni 12. eluaastani laulis Sherine ooperimaja kooris, hiljem laulis ta juba solistina. Kui Sherine oli 18-aastane, tutvustati teda muusikaprodutsendile ja lavastajale Nasr Mahrousile.

Sherine oli abielus Egiptuse helilooja ja muusikalevitaja Mustafa Mohamediga. Neil on tütred Mariam ja Hana.

Ta abiellus Hossam Habibiga 5. aprillil 2018.

Veebruaris 2016 teatas Sherine, et lõpetab tegevuse avalikkuse ees, tuues põhjuseks sellega kaasneva suure pinge ja stressi. Teade tekitas ärevust fännide ning tuntud Araabia lauljate ja näitlejate seas. Sherine tegi oma sõnul seda oma laste, mitte meedia tähelepanu pärast.

Karjäär
-------

Sherine alustas kutselise poplaulja karjääri 2000. aastal. Produtsent Mahrousi kaudu tegi Sherine koostööd Tamer Hosnyga ning neil valmis album "Free Mix 3: Tamer & Sherine", mis sisaldas ka kahte nende kirjutatud duetti. Ühine album sai mõlema artisti eduka karjääri alguseks; albumit müüdi üle 30 miljoni eksemplari üle kogu Araabia. Sherine on teinud ühisprojekte ka koos eksabikaasa, muusikaturustaja ja helilooja Mohamed Mustafaga. Nende edukateks singliteks kujunesid näiteks "Ah, Ya Leil", "Bahebak" ft. Mohamed Mohey, "Mabtafrach", "Mafish Mane3". Sherine'i kuulsuse kasv oli üsna kiire, viie aastaga sai ta tuntud popartistiks. 

Sherine sai tunnustust laulu eest "Ah, Ya Leil", mis räägib loo noorest tüdrukust, kes on kaotanud oma tõelise armastuse. Tohutu edu tulemusena jälgis Sherine sama mõtteskeemi ka oma järgnevates lugudes, näiteks "Lazim Ayesh", "Mafish Mane3", "Ana Mesh Bitaat el Kalam Dah" ja "Kont Arfa". Üks Gulf Newsi ajakirjanik on öelnud: "Ta oli uus eeskuju Araabia publikule – naine, kes ei alanda ennast, et saada mehe kiindumust". 

2012. aastal andis Sherine välja stuudioalbumi "Esaal Alaya". Albumit saatis taas müügiedu ning see oli edetabelites kõrgel kohal üle terve Lähis-Ida. 2014. aastal avaldas ta singli "Ana Kiteer" ja 2015. aastal loo "Tareqe".

Sherine 2007. aastalSherine esines koos Nellyga, lauldes uusversiooni laulust "Just a Dream".

Tal on singel Fadel Shakeriga pealkirjaga "El 3am El Jeded".

2016. aastal avaldas ta koos egiptlase Hossam Habibiga laulu "Kol Maghanni", millele tehti ka muusikavideo.

Televisioon
-----------

Sherine oli aastani 2017 žüriiliige telesaates "MBC The Voice 3".

Ta juhtis Egiptuse telekanalis DMC TV oma jutusaadet "Sherry Stuudio", mis algas jaanuaris 2017. Saadet väisanud paljude andekate ja kuulsate külaliste hulgas olid ka Samira Said, Assala Nasri, Elissa, Nawal Al Zoghbi, Ghada Abdel Razek ja Mohamed Mohey.

Singlid
-------

* "Ma Sherebtesh Min Nelha" (populaarne Egiptuse patriootlik laul)
* "Ma Btefrahsh"
* "Enak"
* "Baladi" ft. Mohamed Nour
* "El 3am El Jeded" ft. Fadel Shaker
* "Lebnan Fel Alb" (Pühendatud Liibanonile 2006. aasta Liibanoni sõja mälestuseks)
* "Ana Albi Leek" ft. Hany Shaker
* "Bahibik Ya Omi"
* "Mshaa'er"
* "Howa Da"
* "Sida Da"
* "Kol Maghanni"
* "Ayesht Masr" (Egiptuse patriootlik laul)

Viited
------

1. ↑  "Egyptian pop star Sherine reverses retirement decision". *Gulf News*. 04.04.2016. Vaadatud 13.04.2016.
2. ↑  "Guess Who Will Replace Sherine in the Voice Season". Standard Republic. Vaadatud 01.10.2017.

Välislingid
-----------

* Koduleht Sherin's Music